Sarèhning tanah Indhiya punika kaperang-perang, mila ugi taksih wontên malih ingkang nyêpêng panguwaos paprentahan kangge peranganing tanah Indhiya wau, upaminipun prophinsialê rad (Propinciale raad) punika nyêpêng paprentahan prophinsi, inggih punika peranganing tanah Indhiya ingkang agêng. Prophinsi wau kaperang-perang malih dados kabupatèn sarta gêmintê. Paprentahan kabupatên kacêpêng rêgènsêkap rad (Regentschapsraad) upaminipun kabupatèn ing Garut. Gêmintê kaprentah dening gêmintê rad (upami gêmintê ing Batawi).